ai4bharat/Pralekha huggingface dataset:
প্রতিরক্ষামন্ত্রক
ভারতীয় নৌ-বাহিনীকে ওয়্যার গেমিং সফট্ওয়্যার হস্তান্তর
নয়াদিল্লি, ১৭ সেপ্টেম্বর, ২০১৯
ভারতীয় নৌ-বাহিনী অভিযান চালানোর সময় যুদ্ধ ক্ষেত্রে কৌশলগত সুবিধার জন্য ভারতের প্রতিরক্ষা গবেষণা উন্নয়ন সংস্থা -র প্রধান গবেষণাগার ইন্সটিটিউট ফর সিস্টেম স্টাডিজ অ্যান্ড অ্যানালিসিস এবং বিশাখাপত্তনমের উপকূলীয় যুদ্ধ সংগ্রহালয় কেন্দ্র যৌথভাবে এক নতুন ধরনের সফটওয়্যার তৈরি করেছে। নতুন দিল্লিতে সোমবার প্রতিরক্ষা গবেষণা উন্নয়ন সংস্থার সচিব এবং চেয়ারম্যান ডঃ জি সতীশ রেড্ডি এই নতুন সফট্ওয়্যারটি ভারতীয় নৌ-বাহিনীর ভাইস অ্যাডমিরাল জি অশোক কুমারের হাতে তুলে দেন। মূলত, এই সফট্ওয়্যারের মাধ্যমে উপকূলীয় যুদ্ধ সংগ্রহালয় কেন্দ্রে নতুন প্রযুক্তি ও কম্প্যুটার টুল সম্পর্কে প্রশিক্ষণ দেওয়া হবে। এই সফট্ওয়্যারে একাধিক বিষয় রয়েছে এবং এটিকে ব্যবহার করাও সুবিধাজনক। অন্যান্য বাহিনীর পক্ষেও এই সফট্ওয়্যার ব্যবহার করা সম্ভব। এমনকি, বিস্তীর্ণ ভৌগোলিক এলাকায় এই সফট্ওয়্যার পরিচালনা করা সম্ভব। এই সফট্ওয়্যারের নির্মাণ কৌশলকে আরও বেশি উপযুক্ত ও সহজলভ্য করে তোলার জন্য এর সঙ্গে নতুন কার্যকারিতা এবং উপকরণ মডিউলকে যুক্ত করা হয়েছে।
CG/SS/SB
(Visitor Counter : 56
প্রধানমন্ত্রীরদপ্তর
অনূর্ধ্ব ২০ বিশ্ব কুস্তি চ্যাম্পিয়নশিপে ভারতীয় মহিলা টিমের সাফল্যে অভিনন্দন প্রধানমন্ত্রীর
নয়াদিল্লি, ১৯ আগস্ট, ২০২৩
২০ অনূর্ধ্ব বিশ্ব চ্যাম্পিয়নশিপে ভারতীয় মহিলা কুস্তিগীরদের বিজয়ী হওয়ার ঘটনায় দলের সদস্যদের অভিনন্দন জানিয়েছেন প্রধানমন্ত্রী।
এক বার্তায় তিনি বলেছেন :
“ভারতীয় কুস্তি ক্রীড়াবিদদের এক স্মরণীয় বিজয়! অনূর্ধ্ব ২০-র বিশ্ব চ্যাম্পিয়নশিপে আমাদের মহিলা খেলোয়াড়দের দলটি বিজয়ী বলে ঘোষিত হয়েছে। তাঁরা সাতটি পদক জিতে নিয়েছেন যার মধ্যে তিনটিই সোনার। সবচেয়ে স্মরণীয় খেলার মুহূর্তগুলির মধ্যে অন্তিম-এর নাম উল্লেখ করতে হয়, কারণ তিনি এই নিয়ে দ্বিতীয়বার তাঁর শীর্ষস্থানটি ধরে রাখতে পেরেছেন। ভারতের নবীন কুস্তিগীরদের অবিচলিত অঙ্গীকার, স্থিরসঙ্কল্প এবং অসামান্য প্রতিভা এই স্মরণীয় বিজয়কে গৌরবান্বিত করেছে।”
AC/SKD/DM
(
সামাজিকন্যায়ওক্ষমতায়নমন্ত্রক
অনুন্নত শ্রেণীর চিহ্নিতকরণ এবং তালিকাভুক্ত করার অধিকার
নতুন দিল্লি, ২৮ জুলাই, ২০২১
ভারতের সংবিধান সংশোধনী  আইন-২০১৮ অনুযায়ী সামাজিক এবং অর্থনৈতিক ভাবে পিছিয়ে পড়া শ্রেণীকে সংবিধানের ৩৪২-এ ধারা অনুযায়ী নির্দিষ্ট করা ছিল যে রাষ্ট্রপতি কোন নির্দিষ্ট রাজ্য কেন্দ্রশাসিত অঞ্চল গুলিতে সামাজিক ও অর্থনৈতিক অনুন্নত শ্রেণী বা এসইবিসি-র কেন্দ্রীয় তালিকা নির্দিষ্ট করবেন। এই তালিকার যে কোনো পরিবর্তন কেবল সংসদের মাধ্যমে করা যেতে পারে।
মাননীয় সুপ্রীম কোর্ট সংবিধানের এই সংশোধন আইন ব্যাখ্যা করেছে এবং আদেশ দিয়েছে যে রাষ্ট্রপতি দ্বারা নির্ধারিত তালিকা সংবিধানের এ সম্পর্কিত একমাত্র তালিকা হবে। অর্থাৎ রাজ্য এবং কেন্দ্রশাসিত অঞ্চল গুলিতে তাদের এসইবিসি-র তালিকা প্রকাশের কোনো ক্ষমতা নেই।
রাজ্য গুলির অধিকার অনুযায়ী সংরক্ষণের তালিকা করতে পারে কিনা সে বিষয়ে সরকার আইনজীবীদের সঙ্গে এবং আইন মন্ত্রকের সাথে পরামর্শ করছে।
আজ রাজ্যসভায় এক লিখিত প্রশ্নের উত্তরে সামাজিক ন্যায় ও ক্ষমতায়ন মন্ত্রী ডক্টর বীরেন্দ্র কুমার এই তথ্য জানিয়েছেন।
CG/ SB
(Visitor Counter : 111
কেন্দ্রীয়মন্ত্রিসভা
সাংহাই সহযোগিতা সংগঠনের সদস্য রাষ্ট্রগুলির মধ্যে ‘গণমাধ্যম সংক্রান্ত সহযোগিতা’ চুক্তি স্বাক্ষরে কেন্দ্রীয় মন্ত্রিসভার অনুমোদন
নয়াদিল্লী, ২ জুন, ২০২১
প্রধানমন্ত্রী শ্রী নরেন্দ্র মোদীর পৌরোহিত্যে কেন্দ্রীয় মন্ত্রিসভার আজকের বৈঠকে সাংহাই সহযোগিতা সংগঠনের সদস্য রাষ্ট্রগুলির মধ্যে ‘গণমাধ্যম সংক্রান্ত সহযোগিতা’ চুক্তি অনুমোদিত হয়েছে। ২০১৯এর জুন মাসে এই চুক্তি স্বাক্ষরিত হয়েছিল।
গণমাধ্যমে সকলের মধ্যে সহযোগিতার জন্য এই চুক্তি সহায়ক হবে। সকল পক্ষ সমানভাবে এর থেকে উপকৃত হবে। গণমাধ্যমে ব্যবহৃত পদ্ধতিগুলি সদস্য রাষ্ট্রগুলি নিজেদের মধ্যে ভাগ করে নেবে।
বৈশিষ্ট্য :
সহযোগিতার মূল ক্ষেত্রগুলি হল :
১. গণমাধ্যমের বিভিন্ন তথ্য বন্টনের জন্য অনুকূল পরিস্থিতি তৈরি করতে হবে। এর ফলে সদস্য রাষ্ট্রগুলির জনসাধারণ একে অন্যের জীবনযাত্রা সম্পর্কে জানতে পারবেন।
২. গণমাধ্যমের সম্পাদকীয় দপ্তরগুলির মধ্যে সহযোগিতার পাশাপাশি গণমাধ্যমের সঙ্গে যুক্ত বিভিন্ন মন্ত্রক ও সংস্থার মধ্যে সহযোগিতা গড়ে উঠবে, যার মাধ্যমে আলাদা-আলাদা চুক্তির সাহায্যে অংশগ্রহণকারীরা সুবিধাজনক পরিস্থিতি গড়ে তুলবে।
৩. সদস্য রাষ্ট্রগুলির পেশাদার সাংবাদিকদের সংগঠনের মধ্যে সহযোগিতার জন্য পারস্পরিক সুবিধাজনক পরিবেশ গড়ে তুলতে বিভিন্ন বৈঠক, সম্মেলনের আয়োজন করা হবে।
৪. বেতার ও দূরদর্শনের অনুষ্ঠান তৈরিতে সদস্য রাষ্ট্রগুলি পরস্পরকে সাহায্য করবে। সম্পাদকীয় দপ্তরের সাহায্যে বৈধ অনুষ্ঠানগুলি সম্প্রচার করতে প্রয়োজনীয় ব্যবস্থা নেওয়া হবে। এক্ষেত্রে বন্টনের দিকটিকে গুরুত্ব দেওয়া হবে।
৫. গণমাধ্যমের সঙ্গে যুক্ত অভিজ্ঞতা বিশেষজ্ঞরা যাতে নিজেদের মধ্যে ভাগ করে নেন সে বিষয়ে উৎসাহ দেওয়া হবে। মাধ্যম জগতের সঙ্গে যুক্ত পেশাদারদের প্রশিক্ষণ দেওয়া হবে এবং বিজ্ঞানচর্চার সঙ্গে যুক্ত বিভিন্ন সংস্থার মধ্যে সহযোগিতার বিষয়ে উৎসাহ দেওয়া হবে।
CG/CB/NS
(
প্রধানমন্ত্রীরদপ্তর
হিমাচল প্রদেশে ভারী বৃষ্টিপাতের বিষয়ে উদ্বেগ প্রকাশ প্রধানমন্ত্রী’র
নতুন দিল্লি, ১২ জুলাই, ২০২১
প্রধানমন্ত্রী শ্রী নরেন্দ্র মোদী হিমাচল প্রদেশে ভারী বৃষ্টিপাতের বিষয়ে উদ্বেগ প্রকাশ করেছেন এবং পরিস্থিতির ওপর নিবিড়ভাবে পর্যবেক্ষণ রাখা হচ্ছে বলে জানিয়েছেন।
এক ট্যুইট বার্তায় প্রধানমন্ত্রী বলেছেন, “ভারী বৃষ্টিপাতের কারণে হিমাচল প্রদেশের পরিস্থিতির ওপর নিবিড়ভাবে পর্যবেক্ষণ রাখা হচ্ছে। সংশ্লিষ্ট কর্তৃপক্ষ রাজ্য সরকারের সঙ্গে সমন্বয় বজায় রেখে কাজ করছে। সম্ভাব্য সকল সহযোগিতার হাত বাড়ানো হয়েছে। ক্ষতিগ্রস্ত অঞ্চলগুলির মানুষদের সুরক্ষার জন্য আমি প্রার্থনা করছি।”
CG/SS/SKD
(Visitor Counter : 96
প্রধানমন্ত্রীরদপ্তর
উত্তর প্রদেশের কণৌজে সড়ক দুর্ঘটনায় নিহতদের পরিবারের প্রতি প্রধানমন্ত্রীর সমবেদনা
নয়াদিল্লি, ১১ জানুয়ারি, ২০২০
প্রধানমন্ত্রী শ্রী নরেন্দ্র মোদী উত্তর প্রদেশের কণৌজে সড়ক দুর্ঘটনায় নিহতদের পরিবারের প্রতি সমবেদনা জানিয়েছেন।
এক শোকবার্তায় প্রধানমন্ত্রী বলেন, “উত্তর প্রদেশের কণৌজে ভয়াবহ পথদুর্ঘটনার খবর শুনে আমি মর্মাহত। এই দুর্ঘটনায় বেশ কয়েকজনের প্রাণহানি ঘটেছে। আমি মৃতদের পরিবার-পরিজনদের প্রতি সমবেদনা জানাচ্ছি। আহতদের দ্রুত আরোগ্য কামনা করছি”।
CG/CB/SB
(Visitor Counter : 41
স্বরাষ্ট্র মন্ত্রক
কোভিড-১৯ এর প্রেক্ষিতে ভিসা ও ভ্রমণ সংক্রান্ত নিষেধাজ্ঞাগুলি শিথিল করেছে স্বরাষ্ট্র মন্ত্রক; বিদেশে আটকে পড়া বিশেষ শ্রেণীর ওসিআই কার্ডধারীদের দেশে ফেরার অনুমতি
নয়াদিল্লি, ২২ মে, ২০২০
কেন্দ্রীয় স্বরাষ্ট্র মন্ত্রক কোভিড-১৯ এর প্রেক্ষিতে ভিসা ও ভ্রমণ সংক্রান্ত নিষেধাজ্ঞা শিথিল করেছে। একই সঙ্গে, বিদেশে আটকে পড়া নির্দিষ্ট কয়েকটি শ্রেণীর ওসিআই কার্ডধারীদের দেশে ফেরার ব্যাপারেও অনুমতি দেওয়া হয়েছে।
বিদেশে আটকে পড়া নিম্নলিখিত শ্রেণীর ওসিআই কার্ডধারীদের ভারতে ফেরার অনুমতি দেওয়া হয়েছে :
• এমন ভারতীয় নাগরিক, যিনি বিদেশে থাকেন এবং তাঁর যে সমস্ত সন্তানের ওসিআই কার্ড রয়েছে, তাঁরা দেশে ফিরতে পারবেন।
• পারিবারিক সদস্যের মৃত্যুর কারণে আপৎকালীন পরিস্থিতিতে যে সমস্ত ওসিআই কার্ডধারী দেশে ফিরে ইচ্ছুক।
• একটি দম্পতি, যাঁদের মধ্যে একজনের ওসিআই কার্ড রয়েছে এবং অন্যজন ভারতীয় নাগরিক, সেই সঙ্গে যাঁরা ভারতের স্থায়ী বাসিন্দা।
• বিশ্ববিদ্যালয়ের ছাত্রছাত্রী, যাঁদের ওসিআই কার্ড রয়েছে, কিন্তু যাঁদের পিতা-মাতা ভারতীয় নাগরিক এবং ভারতেই বসবাস করছেন।
উল্লেখ করা যেতে পারে, মন্ত্রকের পক্ষ থেকে গত ৭ই মে ভ্রমণের ক্ষেত্রে যে সমস্ত নিষেধাজ্ঞা আরোপ করা হয়েছিল, সেই সমস্ত নিষেধাজ্ঞাগুলি বিমান, জাহাজ, ট্রেন ও অন্যান্য যানবাহন, যেগুলিকে বিদেশে আটকে পড়া ওসিআই কার্ডধারীদের ভারতে নিয়ে আসতে কাজে লাগানো হচ্ছে, তার ওপর প্রযোজ্য হবে না। বাকি সমস্ত শর্তাবলী আগের মতোই কার্যকর থাকছে।
(CG/BD/SB
উত্তর-পূর্বাঞ্চলেরউন্নয়নসংক্রান্তমন্ত্রক
কেন্দ্রীয় মন্ত্রী ড:জিতেন্দ্র সিংহ উত্তর-পূর্বাঞ্চল উন্নয়ন সংক্রান্ত মন্ত্রকের পর্যালোচনা বৈঠকের সভাপতিত্ব করেছেন
ড: জিতেন্দ্র সিংহ বলেছেন উত্তর পূর্বাঞ্চল উন্নয়ন মন্ত্রক গোটা ভারতে বাঁশ ক্লাস্টার গঠন করবে। জম্মু ও কাশ্মীরে এই উদ্যোগ প্রথম শুরু হবে
নতুন দিল্লী, ৯ই অক্টোবর ২০২০
কেন্দ্রীয় উত্তর-পূর্বাঞ্চল উন্নয়ন সংক্রান্ত মন্ত্রকের স্বাধীন দায়িত্বপ্রাপ্ত প্রতিমন্ত্রী ড: জিতেন্দ্র সিংহ আজ জানিয়েছেন,জম্মু ও কাশ্মীর দিয়ে শুরু করে তাঁর মন্ত্রক গোটা ভারতে বাঁশ ক্লাস্টার গঠন করবে।
মন্ত্রকের এক উচ্চ পর্যায়ের বৈঠকে ড:জিতেন্দ্র সিংহ জানান,জম্মু ও কাশ্মীরের সরকারের সঙ্গে সহযোগিতায়, আগামী জানুয়ারি মাসে,জম্মুর সম্মেলন কেন্দ্রে,বাঁশ শিল্পের উন্নতিতে একটি কর্মশালা এবং প্রদর্শনীর আয়োজন করা হবে। তিনি বলেন,জম্মু,কাটরা এবং সাম্বা অঞ্চলে তিনটি বাঁশ ক্লাস্টার গঠন করা হবে।এই ক্লাস্টারগুলিতে বাঁশের তৈরী ঝুড়ি,আগরবাতি এবং চারকোল তৈরী করা হবে। এর দরুন প্রায় ২৫ হাজার মানুষের কর্ম সংস্থান হবে। এই বিষয়ে সমঝোতা পত্র স্বাক্ষর চূড়ান্ত পর্যায়ে রয়েছে।
কেন্দ্রীয় মন্ত্রি জানান,উত্তর পূর্বাঞ্চলে দেশের প্রায় ৩৫% বাঁশ উৎপাদন হয়। তবে ১৯২৭ সালের ভারতের অরণ্য আইনের দরুন,উত্তর পূর্বাঞ্চলের বাঁশ এক জায়গা থেকে অন্য জায়গায় নিয়ে যাওয়ার ক্ষেত্রে কিছু বাধানিষেধ থাকায়,উৎপাদিত বাঁশ সম্পূর্ণ ভাবে ব্যবহার করা সম্ভব হয়না। বাঁশকে কেন্দ্র করে জীবন জীবিকার সুযোগ সৃষ্টি করতে,মোদী সরকার বর্ষপুরনো ভারতীয় অরণ্য আইন সংশোধনের বিষয়ে ভাবনা চিন্তা করছে বলে তিনি জানান।
ড: সিংহ জানান,আরও একটি গুরুত্বপূর্ণ সিদ্ধান্ত নেওয়া হয়েছে।বাঁশের কাঠি আমদানির ওপর শুল্ক ১০ থেকে বাড়িয়ে ২৫% করা হয়েছে। এই সিদ্ধান্তের ফলে নতুন করে আগরবাতি উৎপাদন কেন্দ্র গড়ে উঠবে। তিনি মনে করিয়ে দেন যে ভারতে আগরবাতির চাহিদা ক্রম বর্ধমান। ২০১৯ সালের সেপ্টেম্বর মাস থেকে বাঁশেরকাঠি আমদানি করা হয়নি,দেশে উৎপাদিত বাঁশ এক্ষেত্রে কাজে লাগানো হয়েছে।
ড: জিতেন্দ্র সিংহ জানান,জম্মু ও কাশ্মীর জুড়ে প্রচুর পরিমানে বাঁশের উৎপাদন হয়ে থাকে,তার বড় অংশ ব্যবহার হয়না। প্রধানমন্ত্রী নরেন্দ্র মোদীর নির্দেশ অনুযায়ী,নতুন গঠিত কেন্দ্র শাসিত জম্মু ও কাশ্মীরে,উত্তর পূর্বাঞ্চল মন্ত্রকের অধীনে উত্তর পূর্বাঞ্চল কাউন্সিল,বেত এবং বাঁশ প্রযুক্তি কেন্দ্রর মাধ্যমে ঐ রাজ্যের বাঁশ ক্ষেত্রকে প্রযুক্তিগত সহায়তা দেওয়ার পাশাপাশি আগামী জানুয়ারি মাসে কর্মশালা এবং প্রদর্শনীর ব্যবস্থা করবে। কোভিড-19 সঙ্কট কাটিয়ে ওঠার পর গোটা দেশজুড়ে এই ধরনের কর্মশালা এবং প্রদর্শনীর আয়োজন করা হবে।
ড: সিংহ জানান,মন্ত্রকের এক প্রতিনিধি দল খুব শীঘ্রই জম্মু অঞ্চল সফর করবে। এই দলের প্রতিনিধিরা ঐ অঞ্চলের বাঁশ উৎপাদনের বিষয়ে প্রশিক্ষণ দেবে।তিনি বলেন, উত্তর পূর্বাঞ্চলের রাজ্যগুলির অভিজ্ঞতা,জম্মু ও কাশ্মীরের শিল্পীদের সাহায্য করবে। পাশাপাশি ঐ অঞ্চলে বানিজ্যিক ভাবে বাঁশ উৎপাদনের বিষয়েও সহায়তা করবে।
(CG/PPM
প্রধানমন্ত্রীরদপ্তর
প্রধানমন্ত্রী রাঁচিতে আয়ুষ্মান ভারত – পিএমজেএওয়াই-এর সূচনা করেছেন
নয়াদিল্লি, ২৩ সেপ্টেম্বর, ২০১৮
প্রধানমন্ত্রী শ্রী নরেন্দ্র মোদী আজ ২৩শে সেপ্টেম্বর, ২০১৮-তে ঝাড়খণ্ডের রাঁচিতে স্বাস্থ্যবিমা কর্মসূচি, আয়ুষ্মান ভারত – প্রধানমন্ত্রী জন আরোগ্য যোজনার সূচনা করেছেন।
এক বিশাল জনসভায় এই কর্মসূচির সূচনা করার আগে প্রধানমন্ত্রী এই কর্মসূচি বিষয়ে একটি প্রদর্শনী ঘুরে দেখেন। ঐ অনুষ্ঠান মঞ্চ থেকেই প্রধানমন্ত্রী চাইবাসা ও কোডারমায় দুটি মেডিকেল কলেজের শিলান্যাস উপলক্ষে দুটি ফলকের আবরণ উন্মোচন করেন। তিনি দশটি স্বাস্থ্য কেন্দ্রেরও উদ্বোধন করেন এই অনুষ্ঠান থেকে।
অনুষ্ঠানে প্রধানমন্ত্রী বলেন, দেশের দরিদ্রদের মধ্যে দরিদ্রতম এবং দুর্বলতর শ্রেণীর মানুষের জন্য উচ্চমানের স্বাস্থ্য পরিষেবা ও চিকিৎসার সুযোগ দিতে এই কর্মসূচির সূচনা করা হচ্ছে।তিনি জানান, প্রতি বছর পরিবার পিছু ৫ লক্ষ টাকার স্বাস্থ্যবিমার সুযোগের এই কর্মসূচির সুযোগ পাবেন ৫০ কোটিরও বেশি মানুষ এবং এটি বিশ্বের বৃহত্তম স্বাস্থ্যবিমা প্রকল্প। তিনি বলেন, এই কর্মসূচির সুবিধাপ্রাপকদের সংখ্যা প্রায় ইউরোপীয় ইউনিয়ন অথবা আমেরিকা, কানাডা ও মেক্সিকোর মিলিত জনসংখ্যার সমান।
প্রধানমন্ত্রী বলেন, আয়ুষ্মান ভারত নামে এই কর্মসূচির প্রথম পর্যায়ের সূচনা হয়েছে বাবাসাহেব আম্বেদকরের জন্মবার্ষিকীতে। এই পর্যায়ে স্বাস্থ্যকেন্দ্র গড়ে তোলার সংস্থান ছিল। কর্মসূচিটির দ্বিতীয় পর্যায়ে স্বাস্থ্য বিমা প্রকল্পটি দীনদয়াল উপাধ্যায়ের জন্মবার্ষিকীর দু’দিন আগে সূচনা করা হচ্ছে।
কর্মসূচিটির ব্যাপকতার উল্লেখ করে প্রধানমন্ত্রী বলেন, এই প্রকল্পে ক্যান্সার ও হৃদযন্ত্রের সমস্যা সহ মোট ১,৩০০ ধরণের রোগের এই প্রকল্পে চিকিৎসা করা যাবে। বেসরকারি হাসপাতালগুলিকেও অন্তর্ভুক্ত করা হয়েছে।
বিমার ৫ লক্ষ টাকায় সমস্ত ধরণের স্বাস্থ্য সংক্রান্ত পরীক্ষা, ওষুধ এবং হাসপাতালে ভর্তির আগের চিকিৎসা ব্যয় ধরা হবে। পুরনো এবং বিমার আগের রোগেরও এতে চিকিৎসা হবে। তিনি বলেন, সাধারণ মানুষ ১৪৫৫৫ নম্বরে ফোন করে অথবা অভিন্ন পরিষেবা কেন্দ্র থেকে এ বিষয়ে বিস্তারিত জানতে পারবেন। প্রধানমন্ত্রী বলেন, যে সব রাজ্য পিএমজেএওয়াই কর্মসূচির অন্তর্ভুক্ত হয়েছে, সাধারণ মানুষ সেইসব রাজ্যে গেলেও বিমার সুযোগ পাবেন। তিনি জানান, দেশের ১৩ হাজারেরও বেশি হাসপাতাল এই কর্মসূচিতে যুক্ত হয়েছে।
নতুন উদ্বোধন হওয়া দশটি স্বাস্থ্যকেন্দ্রের উদ্বোধন করে প্রধানমন্ত্রী বলেন, দেশে এই ধরণের কেন্দ্রের সংখ্যা ২,৩০০-তে পৌঁছেছে। আগামী চার বছরে এই ধরণের স্বাস্থ্যকেন্দ্রের সংখ্যা দেড় লক্ষে নিয়ে যাওয়ার লক্ষ্যমাত্রা ধরা হয়েছে বলে তিনি জানান।
প্রধানমন্ত্রী বলেন, কেন্দ্রীয় সরকার দেশের স্বাস্থ্যক্ষেত্রের উন্নয়নে সার্বিকতার ধারণায় কাজ করে চলেছে। সবার নাগালের মধ্যে স্বাস্থ্য পরিষেবা এবং প্রতিরোধমূলক পরিষেবা, এই উভয় ক্ষেত্রের ওপরেই জোর দেওয়া হচ্ছে বলে তিনি জানান।
শ্রী মোদী প্রধানমন্ত্রী জন আরোগ্য যোজনার সঙ্গে যুক্ত সকলের উদ্যোগ ও ডাক্তার, নার্স, পরিষেবা দাতা, আশা কর্মী এবং সহায়কদের নিষ্ঠায় এই কর্মসূচি সফল হবে বলে প্রত্যয় ব্যক্ত করেন।
CG/PB/DM/…
(Visitor Counter : 145
রাষ্ট্রপতিরসচিবালয়
ভারত এবং তুর্কমেনিস্তানের রাষ্ট্রপতির মধ্যে টেলিফোনে বার্তালাপ
নয়াদিল্লী, ১৫ অক্টোবর, ২০২০
রাষ্ট্রপতি শ্রী রামনাথ কোবিন্দ আজ তুর্কমেনিস্তানের রাষ্ট্রপতির মিঃ গুরবাঙ্গুলি বের্দিমুহামেদভ-এর সঙ্গে টেলিফোনে কথা বলেছেন।
উভয় নেতায় ঐতিহাসিক ও সভ্যতার যোগসূত্রে ভিত্তিতে তৈরি দুই দেশের মধ্যে উষ্ণ সৌহার্দ্যপূর্ণ সম্পর্কের বিষয়টি তুলে ধরেন। বিভিন্ন ক্ষেত্রে সহযোগিতার ধারাবাহিক অগ্রগতি সম্পর্কে তারা সন্তোষ ব্যক্ত করেন।
উভয় দেশের রাষ্ট্রপতি বাণিজ্য ও অর্থনৈতিক ক্ষেত্রে অপার সম্ভাবনার বিষয়ে সহমত পোষণ করেন এবং ওষুধ শিল্প প্রস্তুত ক্ষেত্রে ভারত ও তুর্কমেনিস্তানের সংস্থাগুলির মধ্যে যৌথ সহযোগিতার কথা উল্লেখ করেন।
তুর্কমেনিস্তানের রাষ্ট্রপতি এই টেলিফোন করার জন্য ভারতের রাষ্ট্রপতিকে ধন্যবাদ জানান এবং ভারতের সঙ্গে দ্বিপাক্ষিক সম্পর্ক জোরদার করার ক্ষেত্রে তাঁর ব্যক্তিগত প্রতিশ্রুতির কথা তুলে ধরেন।
CG/SS/NS
(Visitor Counter : 231
বিজ্ঞানওপ্রযুক্তিমন্ত্রক
সিএসআইআর-কেপিআইটি গাড়িতে হাইড্রোজেন জ্বালানীর সেল ব্যবহার হাতে-কলমে প্রদর্শন
নয়াদিল্লী, ১০ অক্টোবর, ২০২০
বিজ্ঞান ও কারিগরি গবেষণা পরিষদ  এবং কেপিআইটি সম্পূর্ণ দেশীয় প্রযুক্তিতে নির্মিত হাইড্রোজেন জ্বালানী ভিত্তিক সেলের সাহায্যে গাড়ি চালানো হাতে-কলমে দেখিয়েছে। পুণের সিএসআইআর- ন্যাশনাল কেমিক্যাল ল্যাবরেটারিতে প্রোটন এক্সচেঞ্জ মেমব্রেন সেলটি তৈরি করা হয়েছে। এই জ্বালানীর সেলগুলি প্রোটোনের সাহায্যে শক্তি উৎপাদন করতে পারে। শক্তি উৎপাদনের সময় ৬৫ থেকে ৭৫ ডিগ্রি সেন্টিগ্রেড তাপমাত্রা উৎপন্ন হতে পারে যা যানবাহনে ব্যবহারের ক্ষেত্রে সমস্যা হয় না।
সিএসআইআর ও কেপিআইটি এইপ্রযুক্তি ব্যবহার করে ১০কেডাব্লুইই শক্তি উপাদন করতে সক্ষম। ২০১৬ সালে নতুন সহস্রাব্দের ভারতীয় প্রযুক্তির নেতৃত্বের উদ্যোগের আওতায় এই প্রোটোন ভিত্তিক জ্বালানীর সেল তৈরি করা হয়েছিল যেটি ব্যবহার করে গাড়িতে ব্যবহারযোগ্য হাইড্রোজেন জ্বালানীর তেল তৈরি করা হয়েছে। এই সেলের মাধ্যমে হাইড্রোজেন ও অক্সিজেনের মধ্যে রাসায়নিক বিক্রিয়া ঘটিয়ে বৈদ্যুতিক শক্তি উপন্ন হবে। এখান থেকে বিক্রিয়া শেষে শুধু জল নিঃসৃত হবে। অর্থাৎ জীবাশ্ম ভিত্তিক জ্বালানী ব্যবহার করে গ্রীণ হাউস গ্যাস সহ বায়ু দূষণের অন্যান্য যেসব উপাদান নির্গত হয়, এই প্রযুক্তি ব্যবহার করলে সেগুলি হবেনা।
প্রাথমিকভাবে বৈদ্যুতিক ব্যাটারিচালিত যাত্রীবাহি গাড়িতে এই হাইড্রোজেন জ্বালানীর তেল ব্যবহার করা হয়েছে। এখন বাস বা ট্রাকের মতো বড় বড় গাড়ির জন্য এই প্রযুক্তিকে আরও উন্নত করার উদ্যোগ নেওয়া হয়েছে।
দেখা গেছে ১.৭৫ কেজি হাইড্রোজেন ব্যবহার করে ভারতীয় রাস্তায় ঘন্টায় ৬০-৬৫ কিলোমিটার বেগে এই প্রযুক্তির সাহায্যে গাড়ি ২৫০ কিলোমিটার পর্যন্ত চলতে পারে।
CG/CB/NS
(Visitor Counter : 161
প্রধানমন্ত্রীরদপ্তর
প্রধানমন্ত্রী নরেন্দ্র মোদী বলেছেন কোভিড সংক্রমিত বিশ্বে যোগ আশার সঞ্চার করে
সামনের সারির করোনা যোদ্ধারা যোগকে তাঁদের রক্ষা কবচ হিসেবে কাজে লাগাচ্ছেন: প্রধানমন্ত্রী
নয়াদিল্লী, ২১ জুন, ২০২১
প্রধানমন্ত্রী শ্রী নরেন্দ্র মোদী সপ্তম আন্তর্জাতিক যোগ দিবসে মহামারীর সময় যোগের ভূমিকা নিয়ে আলোচনা করেছেন। তিনি বলেছেন, সংকটের এই সময়ে মানুষের মধ্যে শক্তি যোগান দেওয়ার ক্ষেত্রে যোগের ভূমিকা প্রমাণিত। যোগ দিবসের কথা বিভিন্ন দেশ এই মহামারীর সময় ভুলে যেতেই পারতো কারণ এটি তাদের সংস্কৃতির অঙ্গ নয়। কিন্তু তার বদলে দেখা যাচ্ছে, সারা বিশ্বজুড়ে উৎসাহ-উদ্দীপনার সঙ্গে যোগাভ্যাস বৃদ্ধি পাচ্ছে।
সংকটের মধ্যে শক্তির যোগান দেওয়া যোগের গুরুত্বপূর্ণ উপাদান। যখন এই মহামারী দেখা দিয়েছিল সেই সময় সেটির মোকাবিলা করার জন্য প্রয়োজনীয় প্রস্তুতি, সম্পদ বা মানসিক শক্তি কোন দিক দিয়েই আমরা প্রস্তুত ছিলাম না। সারা বিশ্বে মানুষের মধ্যে শক্তি এবং আস্থা অর্জনে যোগ সাহায্য করেছে।
সামনের সারিতে থাকা করোনা যোদ্ধারা কিভাবে যোগকে তাঁদের রক্ষা কবচ হিসেবে ব্যবহার করেছেন এবং শক্তিশালী থেকেছেন, প্রধানমন্ত্রী সেই বিষয়টি উল্লেখ করেন। এই ভাইরাসের থেকে রক্ষা পাওয়ার জন্য সাধারণ মানুষ, চিকিৎসক এবং নার্সরা যোগের সাহায্য নিয়েছেন। সব হাসপাতালে চিকিৎসক এবং নার্সরা যোগাভ্যাসের জন্য উদ্যোগী হয়েছেন। শ্রী মোদী বলেছেন, বিশেষজ্ঞরা প্রাণায়াম এবং অনুলোম-বিলোমের মতো নিশ্বাস-প্রশ্বাসের ব্যায়ামের মাধ্যমে আমাদের শ্বাসতন্র্রকে শক্তিশালী করার ওপর জোর দিয়েছেন।
CG/CB/NS
(
স্বাস্থ্যওপরিবারকল্যাণমন্ত্রক
ভারত কোভিড-১৯ টিকাকরণ ১২৪ কোটি ৯৬ লক্ষ অতিক্রম করেছে
গত ২৪ ঘণ্টায় ৮০ লক্ষ ৩৫ হাজারেরও বেশী মানুষ টিকা নিয়েছেন
কোভিড মুক্ত হওয়ার হার বর্তমানে ৯৮.৩৫ শতাংশ
গত ২৪ ঘণ্টায় নতুন করে সংক্রমিত হয়েছেন ৯ হাজার ৭৬৫ জন
ভারতে সক্রিয় সংক্রমিতের সংখ্যা ৯৯ হাজার ৭৬৩
সাপ্তাহিক সংক্রমিতের হার ০.৮৫ শতাংশ, যা গত ১৮ দিন ধরে ১ শতাংশের নীচে রয়েছে
নয়াদিল্লি, ০২ ডিসেম্বর, ২০২১
দেশে এ পর্যন্ত ১,২৪,৯৬,১৯,৫১৫টি টিকার ডোজ দেওয়া হয়েছে। গতকাল টিকা দেওয়া হয়েছে ৮০,৩৫,২৬১ জনকে।
স্বাস্থ্য কর্মীদের মধ্যে ১,০৩,৮৩,৯৯৮ জন টিকার প্রথম ডোজ এবং ৯৫,০৯,১৬৪ জন টিকার দ্বিতীয় ডোজ পেয়েছেন। প্রথম সারির করোনা যোদ্ধাদের মধ্যে ১,৮৩,৭৯,৩৬৩ জন প্রথম ডোজ এবং ১,৬৫,২০,১১৭ জন দ্বিতীয় ডোজ পেয়েছেন। ১৮-৪৪ বছর নাগরিকদের মধ্যে প্রথম ডোজ পেয়েছেন ৪৬,১১,৫৯,২২৩ জন এবং দ্বিতীয় ডোজ পেয়েছেন ২৩,০০,০৪,৭৬০ জন। ৪৫-৫৯ বছর বয়সী নাগরিকদের মধ্যে প্রথম ডোজ পেয়েছেন ১৮,৫৩,৫০,০১৩ জন। আর দ্বিতীয় ডোজ পেয়েছেন ১২,২২,১২,১৭৬ জন। যাঁদের বয়স ৬০-এর ওপরে তাঁদের মধ্যে ১১,৬০,৬৭,৯৩০ জন প্রথম ডোজ এবং ৮,০০,৩২,৭৭১ জন দ্বিতীয় ডোজ পেয়েছেন।
কোভিড-১৯ সংক্রমণ থেকে আরোগ্য লাভের হার ঊর্ধ্বমুখী। গত ২৪ ঘণ্টায় ৮ হাজার ৫৪৮ জন কোভিড মুক্ত হয়েছেন। সর্বশেষ তথ্য অনুযায়ী, দেশে ৩ কোটি ৪০ লক্ষ ৩৭ হাজার ৫৪ জন সুস্থ হয়ে উঠেছেন। জাতীয় আরোগ্য লাভের হার ৯৮.৩৫ শতাংশ।
ভারতে গত ২৪ ঘণ্টায় নতুন করে সংক্রমিত হয়েছেন ৯ হাজার ৭৬৫ জন। গত ১৫৮ দিন ধরে নতুন করে সংক্রমিত হচ্ছেন ৫০ হাজারেরও কম। কেন্দ্র, রাজ্য এবং কেন্দ্রশাসিত অঞ্চলের মিলিত প্রয়াসের সুফল পাওয়া যাচ্ছে। দেশে সক্রিয় সংক্রমিতের সংখ্যা নিম্নমুখী। বর্তমানে ৯৯ হাজার ৭৬৩ জন চিকিৎসাধীন। দেশে মোট সংক্রমিতের মাত্র ০.২৯ শতাংশ চিকিৎসাধীন। ২০২০-র মার্চের পর এই হার সর্বনিম্ন।
দেশ জুড়ে নমুনা পরীক্ষার ক্ষমতা বৃদ্ধি করা হচ্ছে। গত ২৪ ঘন্টায় ১০ লক্ষ ৯৮ হাজার ৬১১টি নমুনা পরীক্ষা করা হয়েছে। এ পর্যন্ত দেশে ৬৪ কোটি ৩৫ লক্ষ ১০ হাজার ৯২৬টি নমুনা পরীক্ষা করা হয়েছে।
একদিকে যখন নমুনা পরীক্ষা বৃদ্ধি পাচ্ছে, অন্যদিকে সাপ্তাহিক সংক্রমণের হার নিম্নমুখী। বর্তমানে এই হার ০.৮৫ শতাংশ এবং দৈনিক সংক্রমণের হার ০.৮৯ শতাংশ। গত ৫৯ দিন ধরে দৈনিক সংক্রমণের হার ২ শতাংশের কম আর ৯৪ দিন ধরে ৩ শতাংশের কম।
CG/CB/SB
(Visitor Counter : 114
কর্পোরেটবিষয়সংক্রান্তমন্ত্রক
ইনস্টিটিউট অফ চার্টার্ড অ্যাকাউন্টেন্টস অফ ইন্ডিয়া  ও দ্য পোলিস চেম্বার অফ স্ট্যাটুটরি অডিটর্স  –এর মধ্যে স্বাক্ষরিত সমঝোতাপত্রের বিষয়ে কেন্দ্রীয় মন্ত্রিসভার অনুমোদন
নতুন দিল্লি, ২২ই ডিসেম্বর, ২০২১
প্রধানমন্ত্রী শ্রী নরেন্দ্র মোদীর পৌরোহিত্যে কেন্দ্রীয় মন্ত্রিসভার বৈঠকে ইনস্টিটিউট অফ চার্টার্ড অ্যাকাউন্টেন্টস অফ ইন্ডিয়া  ও দ্য পোলিস চেম্বার অফ স্ট্যাটুটরি অডিটর্স  –এর মধ্যে স্বাক্ষরিত সমঝোতাপত্রটি অনুমোদিত হয়েছে। এর ফলে পরিচালন সংক্রান্ত ব্যবস্থাপনা, পেশাদারিত্বের নীতি অনুসরণ করা, কারিগরি গবেষণা, সিপিডি, পেশাদার হিসাব পরীক্ষা সংক্রান্ত প্রশিক্ষণ, হিসাব পরীক্ষার গুণমানের বিষয়ে নজরদারী, হিসাব - নিকাশের বিষয়ে জ্ঞান, পেশাদারীত্বের দক্ষতা বৃদ্ধি সহ বিভিন্ন বিষয়ে দুটি সংস্থার মধ্যে পারস্পরিক সহযোগিতা গড়ে উঠবে।
কৌশল ও লক্ষ্য বাস্তবায়ন –
এই সমঝোতাপত্র স্বাক্ষরের ফলে হিসাব পরীক্ষার ক্ষেত্রে নতুন নতুন পন্থা – পদ্ধতি উদ্ভাবন ও সেগুলির প্রয়োগ, ব্লকচেনের প্রয়োগ, প্রথাগত হিসাব পরীক্ষার ব্যবস্থা থেকে ক্লাউড অ্যাকাউন্টিং-এ উত্তরণ সহ বিভিন্ন ক্ষেত্রে সহযোগিতা বৃদ্ধি পাবে। আইসিএআই ও পিআইবিআর বই, ম্যাগাজিন, বিভিন্ন পেশাদার সংস্থার প্রকাশনা, হিসাব পরীক্ষা সংক্রান্ত নিবন্ধ ও উভয় পক্ষের যৌথ উদ্যোগের দুর্নীতি এবং অর্থপাচার সংক্রান্ত সমস্যার মোকাবিলা করার ক্ষেত্রে গৃহীত পদক্ষেপগুলি নিয়ে তথ্যের আদান – প্রদান হবে।
প্রভাব –
আইসিএআই এবং পোল্যান্ডের পিআইবিআর –এর মধ্যে সমঝোতাপত্র স্বাক্ষরিত হলে আইসিএআই সদস্যরা পোল্যান্ডে আরো বেশি কাজের সুযোগ পাবেন। তারা স্বল্প মেয়াদে এবং দীর্ঘ মেয়াদে ইউরোপে কাজের অভিজ্ঞতা সঞ্চয় করবেন। সমঝোতাপত্র স্বাক্ষরের ফলে আইসিএআই হিসাব পরীক্ষা সংক্রান্ত পরিষেবা পোল্যান্ডে রপ্তানি করতে পারবে।
আইসিএআই –এর সদস্যরা দেশের বিভিন্ন প্রতিষ্ঠানে গুরুত্বপূর্ণ পদে আসীন। তাঁরা কর্মরত প্রতিষ্ঠানের নীতি নির্ধারণ করে থাকেন। ৪৭টি দেশের ৭৩টি শহরে আইসিএআই –এর দপ্তর রয়েছে। এর ফলে এই সব দেশে হিসাব পরীক্ষার প্রয়োজনীয় পদ্ধতিগুলি সম্পর্কে আইসিএআই –এর সদস্যরা ধারণা পেতে পারেন। তাঁরা সেখানকার ভালো পদ্ধতিগুলি দেশে প্রয়োগ করার ক্ষেত্রে গুরুত্বপূর্ণ ভূমিকা পালন করেন। এর ফলে ভারতে বিদেশী বিনিয়োগ এবং নতুন উদ্যোগ বা স্টার্টআপ সংস্থা গড়ে তোলার ক্ষেত্রে উৎসাহ দেখা যায়। এই সমঝোতাপত্র স্বাক্ষরের ফলে কর্পোরেট বিষয়ক মন্ত্রকের ইনস্টিটিউট অফ চার্টার্ড অ্যাকাউন্টেন্টস অফ ইন্ডিয়া  ও দ্য পোলিস চেম্বার অফ স্ট্যাটুটরি অডিটর্স  উপকৃত হবে।
প্রেক্ষাপট –
ভারতে চার্টার্ড অ্যাকাউন্টেন্টস পেশাগত ক্ষেত্রে নীতি নির্ধারণ তৈরির জন্য ১৯৪৯ সালের চার্টার্ড অ্যাকাউন্টেন্টস আইন অনুযায়ী দ্য ইনস্টিটিউট অফ চার্টার্ড অ্যাকাউন্টেন্টস অফ ইন্ডিয়া  গড়ে তোলা হয়। এই সংস্থা চার্টার্ড অ্যাকাউন্টেন্টসদের শিক্ষা, পেশাদারী দক্ষতার বৃদ্ধিতে গুরুত্বপূর্ণ ভূমিকা পালন করে, যা আন্তর্জাতিক স্তরে স্বীকৃত। স্বায়ত্ব শাসিত সংস্থা দ্য পোলিস চেম্বার অফ স্ট্যাটুটরি অডিটর  ১৯৯১ সালের অক্টোবর মাসের একটি আইন অনুযায়ী গঠিত হয়। পোল্যান্ডে হিসাব পরীক্ষার নানান নিয়মাবলী তৈরির জন্য এবং হিসাব রক্ষকদের আর্থিক বিবৃতি প্রকাশে সাহায্য করতে ১৯৯২ সালের পয়লা জানুয়ারী এই সংস্থা তার কাজ শুরু করে।
CG/CB/SFS
(Visitor Counter : 117
কেন্দ্রীয়মন্ত্রিসভা
ভোপালে মানসিক স্বাস্হ্য পুনর্বাসন সংক্রান্ত জাতীয় প্রতিষ্ঠান স্হাপনের বিষয়ে মন্ত্রিসভার অনুমোদন
নয়াদিল্লি, ১৬ মে, ২০১৮
কেন্দ্রীয় মন্ত্রিসভা ভোপালে মানসিক স্বাস্হ্য পুনর্বাসন সংক্রান্ত জাতীয় প্রতিষ্ঠান স্হাপনের বিষটিতে অনমোদন দিল। নতুন দিল্লিত আজ কেন্দ্রীয় মন্ত্রিসভার বৈঠকে এই সিদ্ধান্ত অনুমোদিত হয়। হিসেব মতো প্রথম তিন বছরে এই প্রকল্পের ক্রমপুঞ্জিত খরচ ১৭৯.৫৪ কোটি টাকার মতো পড়বে। কেন্দ্রীয় মন্ত্রিসভা এছাড়াও যুগ্মসচিব পর্যায়ের তিনটি পদ  সৃষ্টি করার ব্যাপারে অনুমোদন দিয়েছে।
উল্লেখ্য, এই প্রতিষ্ঠান গড়ে তোলার মূল লক্ষ্য হল যেসব মানুষ মানসিকভাবে অসুস্হ তাদের সঠিক পুর্নবাসনের ব্যবস্হা করা। এছাড়া, এই প্রতিষ্ঠান গড়ে উঠলে মানসিক পুর্নবাসনজনিত ক্ষেত্রের বিকাশ, পরিকাঠামোর উন্নয়ন ঘটানো সম্ভব হবে।
প্রতিষ্ঠানে ৯টি বিভাগ থাকবে যেগুলি মানসিক স্বাস্হ্য পুনর্বাসন শিক্ষাক্ষেত্রে ডিপ্লোমা, স্নাতক, স্নাতকোত্তর, এমফিল ডিগ্রি এবং অন্যান্য শংসাপত্র প্রদান করবে। এই প্রতিষ্ঠান গড়ে তোলার জন্য মধ্যপ্রদেশ সরকার ভোপালে ৫ একর জমি বরাদ্দ করেছে।
CG /BD/NS/…
(Visitor Counter : 50
প্রধানমন্ত্রীরদপ্তর
অধ্যাপক এস টিকেন সিংএর প্রয়াণে প্রধানমন্ত্রীর শোক প্রকাশ
নতুনদিল্লি, ১৩ই মে, ২০২১
প্রধানমন্ত্রী শ্রী নরেন্দ্র মোদী অধ্যাপক এস টিকেন সিংএর প্রয়াণে শোক প্রকাশ করেছেন।
এক ট্যুইট বার্তায় প্রধানমন্ত্রী বলেছেন,” @BJP4Manipurর সভাপতি অধ্যাপক এস টিকেন সিং এর প্রয়াণে আমি মর্মাহত। মণিপুরে দলীয় সংগঠনকে শক্তিশালী করার জন্য একজন পরিশ্রমী কার্যকর্তা হিসেবে তিনি সবসময় মনে থাকবেন। বিভিন্ন সমাজসেবার উদ্যোগে তিনি সক্রিয় ছিলেন। তাঁর পরিবারের সদস্যদের ও সমর্থকদের সমবেদনা জানাই। ওঁ শান্তি। “
CG/CB/
(
বিজ্ঞানওপ্রযুক্তিমন্ত্রক
ঘাটতি মেটাতে সহজলভ্য সামগ্রী দিয়ে বাড়িতেই মাস্ক তৈরী
নয়াদিল্লি, ০২ এপ্রিল, ২০২০
আপনি একজন সচেতন নাগরিক হিসাবে একথা জেনে অবাক হবেন যে, কিভাবে বাড়িতে মাস্ক তৈরি করা যায়। ভারত সরকারের মুখ্য বৈজ্ঞানিক উপদেষ্টা বাড়িতেই মাস্ক তৈরির ব্যাপারে উদ্ভাবনমূলক সমাধানসূত্র জানিয়েছেন। যেসব ব্যক্তি মাস্ক ব্যবহার করতে চান, কিন্তু হাতের কাছে মাস্ক পাচ্ছেন না, তারা বাড়িতে তৈরি মাস্ক শুধু যে ব্যবহার করতে পারবেন তাই নয়, সেই সঙ্গে এটি পুনর্ব্যবহার ও পরিষ্কারও করতে পারবেন।
মাস্ক ও স্যানিটাইজারের ঘাটতি মেটাতে এটি এক বাস্তব সত্য। কোভিড-১৯ মহামারী ছড়িয়ে পড়ার সঙ্গে সঙ্গে অত্যুৎসাহী মানুষজন দোকানে গিয়ে প্রচুর পরিমানে স্বাস্থ্যসহায়ক সামগ্রী, বিশেষ করে মাস্ক ও হ্যান্ড স্যানিটাইজার সংগ্রহ করেছেন। এর ফলে, মাস্ক ও হ্যান্ড স্যানিটাইজারের চাহিদা হঠাৎ করেই অনেক গুণ বেড়ে গেছে।
মুখ্য অর্থনৈতিক উপদেষ্টার কার্যালয়ের পক্ষ থেকে বাড়িতে মাস্ক তৈরীর ব্যাপারে একটি সহজ পদ্ধতি জনসমক্ষে প্রচার করা হয়েছে। মুখ্য বৈজ্ঞানিক উপদেষ্টার কার্যালয় থেকে আরও জানানো হয়েছে, বাড়িতে তৈরি এই মাস্ক স্বেচ্ছাসেবী সংগঠনের পাশাপাশি, যে কোনও ব্যক্তিই ব্যবহার করতে পারবেন। এই ধরনের মাস্ক আমাদের শ্বাস-প্রশ্বাস ব্যবস্থায় করোনা ভাইরাস প্রবেশের সম্ভাবনাকে কমিয়ে দেয়। সাম্প্রতিক এক সমীক্ষায় প্রকাশ মোট জনসংখ্যার ৫০ শতাংশ মানুষ যদি মাস্ক ব্যবহার করেন, তা হলে বাকি ৫০ শতাংশ মানুষের এই ভাইরাস সংক্রমণের আশঙ্কা থাকে। তবে, ৮০ শতাংশ মানুষ যদি মাস্ক ব্যবহার করেন, তা হলে সহজেই ভাইরাস সংক্রমণ প্রতিরোধ করা সম্ভব। জনবসতিপূর্ণ এলাকায় বসবাসকারী মানুষের জন্য মাস্ক ব্যবহারের বিশেষ পরামর্শ দেওয়া হয়েছে।
উল্লেখ করা যেতে পারে, গত ১৯শে মার্চ বিজ্ঞান ও প্রযুক্তি বিষয়ক এক ক্ষমতাপ্রাপ্ত কমিটি গঠন করা হয়। এই কমিটিকে কোভিড-১৯ অসুখ এবং সার্স-কভ-২ ভাইরাস সম্পর্কিত বিষয়ে গবেষণা ও উন্নয়ন সংক্রান্ত বিষয়গুলি কার্যকর করার ব্যাপারে দ্রুত সিদ্ধান্ত গ্রহণের দায়িত্ব দেওয়া হয়।
বাড়িতে মাস্ক তৈরি ও তার ব্যবহার সংক্রান্ত বিস্তারিত বিবরণ http://bit.ly/DIYMasksCorona -এই ওয়েবসাইটে দেওয়া রয়েছে।
(CG/BD/SB